Ikkespredningsavtalen

**Ikkespredningsavtalen** (engelsk **Nuclear Non-Proliferation Treaty** også kalt **NPT-avtalen**) er en internasjonal traktat om ikke å spre atomvåpen i verden. Den ble underskrevet i London, Moskva og Washington 1. juli 1968, og trådte i kraft fra 5. mars 1970.

Per januar 2026 har 191 suverene stater ratifisert avtalen; dette tallet omfatter Nord-Korea, som trakk seg i 2003.

## Avtalens innhold
Avtalen forbyr stater som har atomvåpen å overføre disse til land som ikke har atomvåpen fra før. Atommaktene skal heller ikke oppmuntre eller hjelpe andre land med å skaffe seg slike våpen.

Avtalen forbyr også stater uten atomvåpen å motta slike og å framstille dem. Stater uten atomvåpen skal inngå kontrollavtaler med Det internasjonale atomenergibyrået (IAEA) med ikke-spredning for øyet. Ellers skal medlemslandene hjelpe hverandre med å gjøre bruk av atomenergien til fredelige formål. De skal også forhandle seg fram til en stopp på atomkappløpet, til atomnedrustning og til generell og fullstendig nedrustning.

## Historikk
Pr. 31. desember 1982 hadde 120 land gitt sin tilslutning til ikkespredningsavtalen. Norge gjorde det i 1969. 74 land som ikke selv har atomvåpen (inkludert Norge) har gitt sin tilslutning til en tilleggsavtale med IAEA om sikringstiltak under NPT. I 1977 ble 15 land som produserer kjernekraftutstyr enige om retningslinjer for eksport av kjernekraftmateriale. Denne uformelle sammenslutningen ble først kjent som «London-klubben» men er idag kjent som Nuclear Suppliers Group. I 1975 og 1980 ble det holdt internasjonale konferanser for å gjennomgå landenes oppfølging av NPT.

Per 2006 hadde avtalen blitt undertegnet av 188 suverene stater.

## Undergraving av avtalen
Mange har pekt på at avtalen har store svakheter. Det er særlig de statene som ikke har skrevet under og som samtidig har skaffet seg et atomvåpen-arsenal som bidrar til å undergrave avtalens legitimitet. De etablerte atommaktenes (særlig USA) utvikling av nye typer atomvåpen bidrar også til å undergrave avtalen, samt deres motvilje til å ruste ned.

NPT-avtalen er de siste årene kommet under økende press ved at enkelte land søker å skaffe seg kjernevåpen. Nord-Korea har annonsert at landet har trukket seg fra ikke-spredningsavtalen og hevder å ha skaffet seg kjernevåpen. Det er fortsatt betydelig usikkerhet omkring Irans atomprogram. Avsløringen av et ulovlig nettverk for leveranse av kjernefysisk teknologi og utstyr (Khan-nettverket) har avdekket åpenbare svakheter i det globale ikke-spredningsregimet. I lys av at terroristgrupper søker å skaffe seg kjernevåpen, er det maktpåliggende å tette smutthullene i ikke-spredningsregimet. Dette har vært hovedprioriteringen til kjernevåpenstatene anført av USA og Storbritannia i NPT-sammenheng.

Det stilles også spørsmål om hvorvidt kjernevåpenstatene er i ferd med å gi kjernevåpen økt militær og politisk betydning. Flere land innenfor Den alliansefrie bevegelsen (NAM), anført av Egypt og Malaysia, har derfor vært skeptiske til å binde seg til nye ikke-spredningstiltak uten sterkere framdrift på nedrustningsområdet. Arabiske land krever også framgang i arbeidet med å etablere en kjernevåpenfri sone i Midtøsten, som også skal omfatte Israel. Videre krever NAM-landene folkerettslig bindende garantier mot å bli utsatt for eller truet med kjernevåpen. Dette er noe USA og Russland ikke er rede til å etterkomme.

### Norges holdning
I likhet med andre vestlige land har Norge understreket at det er kjernevåpenstatene selv som har hovedansvaret for å bygge ned sine kjernevåpen­arsenaler. Fra norsk side finner man det derfor ikke hensiktsmessig å legge slike forhandlinger til et multilateralt forum, da dette vil kunne redusere kjernevåpenstatenes ansvar og svekke det politiske presset på dem. Det er derimot maktpåliggende å støtte opp om NPT-avtalen og sikre at avtalens forpliktelser blir gjennomført.

## Stater som har undertegnet avtalen

*Afghanistan
*Albania
*Algerie
*Andorra
*Angola
*Antigua og Barbuda
*Argentina
*Armenia
*Australia
*Aserbajdsjan
*Bahamas
*Bahrain
*Bangladesh
*Barbados
*Belarus
*Belgia
*Belize
*Benin
*Bhutan
*Bolivia
*Bosnia og Hercegovina
*Botswana
*Brasil
*Brunei
*Bulgaria
*Burkina Faso
*Burundi
*Canada
*Chile
*Colombia
*Costa Rica
*Cuba
*Danmark
*De forente arabiske emirater
*Den hellige stol
*Djibouti
*Dominica
*Den dominikanske republikk
*Ecuador
*Egypt
*Ekvatorial-Guinea
*Elfenbenskysten
*El Salvador
*Eritrea
*Estland
*Etiopia
*Fiji
*Filippinene
*Finland
*Frankrike
*Gabon
*Gambia
*Georgia
*Ghana
*Grenada
*Guatemala
*Guinea
*Guinea-Bissau
*Guyana
*Haiti
*Hellas
*Honduras
*Indonesia
*Irak
*Iran
*Irland
*Island
*Italia
*Jamaica
*Japan
*Jemen
*Jordan
*Kambodsja
*Kamerun
*Kapp Verde
*Kasakhstan
*Kenya
*Kina
*Kiribati
*Komorene
*Den demokratiske republikken Kongo
*Republikken Kongo
*Kroatia
*Kuwait
*Kypros
*Kirgisistan
*Laos
*Latvia
*Lesotho
*Libanon
*Liberia
*Libya
*Liechtenstein
*Litauen
*Luxembourg
*Nord-Makedonia
*Madagaskar
*Malawi
*Malaysia
*Maldivene
*Mali
*Malta
*Marokko
*Marshalløyene
*Mauritania
*Mauritius
*Mexico
*Mikronesia
*Moldova
*Monaco
*Mongolia
*Montenegro
*Mosambik
*Myanmar
*Namibia
*Nauru
*Nederland
*Nepal
*New Zealand
*Nicaragua
*Niger
*Nigeria
*Norge
*Oman
*Palau
*Panama
*Papua Ny-Guinea
*Paraguay
*Peru
*Polen
*Portugal
*Qatar
*Republikken Kina
*Romania
*Russland
*Rwanda
*Saint Kitts og Nevis
*Saint Lucia
*Saint Vincent og Grenadinene
*Salomonøyene
*Samoa
*San Marino
*São Tomé og Príncipe
*Saudi-Arabia
*Senegal
*Den sentralafrikanske republikk
*Serbia
*Seychellene
*Sierra Leone
*Singapore
*Slovakia
*Slovenia
*Somalia
*Spania
*Sri Lanka
*Storbritannia
*Sudan
*Surinam
*Sveits
*Sverige
*Swaziland
*Syria
*Sør-Afrika
*Sør-Korea
*Tadsjikistan
*Tanzania
*Thailand
*Togo
*Tonga
*Trinidad og Tobago
*Tsjad
*Tsjekkia
*Tunisia
*Turkmenistan
*Tuvalu
*Tyrkia
*Tyskland
*Uganda
*Ukraina
*Ungarn
*USA
*Uruguay
*Usbekistan
*Vanuatu
*Venezuela
*Vietnam
*Zambia
*Zimbabwe
*Østerrike
*Øst-Timor

## Stater som ikke har skrevet under eller trukket seg fra avtalen
Per januar 2026 har følgende land ikke status som signatarstat:
*Nord-Korea (undertegnet avtalen i 1985, men trakk seg fra avtalen i 2003).
*Israel (har aldri undertegnet avtalen)
*India (har aldri undertegnet avtalen)
*Pakistan (har aldri undertegnet avtalen)
*Sør-Sudan

## Se også
* Traktaten om forbud mot kjernevåpen

## Referanser